Play-off, UCL: Gent - Dinamo Kiev , miercuri, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Fetele antrenate de Darko Zakoc au pierdut primul set, dar au revenit incredibil şi nu au mai putut fi oprite. Turcoaicele, care au mai jucat în Final Four şi în urma cu cinci ani, au fost depăşite clar.

Alba Blaj a câştigat următoarele două seturi, apoi a continuat să menţină ritmul ridicat şi a avut opt mingi de meci în setul al patrulea.

Chiar dacă Galata le-a dat emoţii fanilor din Sala Polivalentă, româncele au reuşit să închidă confruntarea şi să se califice în ultimul act.

Meciul care poate aduce primul triumf pentru voleiul feminin românesc în Champions League va fi transmis ÎN DIRECT de Digi Sport 2, mâine, de la ora 19:00.

UPDATE 21:17, Alba Blaj - Galatasaray 23-25, 25-17, 25-22, 25-22 - VICTORIEEE! CALIFICAREEE! Alba Blaj e prima echipă din România care va juca finala Ligii Campionilor la volei feminin. Echipa noastră s-a calificat după o prestaţie splendidă în faţa favoritei Galatasaray, pe care a învins-o în patru seturi, după două ore şi 3 minute de joc. În ultimul act, elevele lui Darko Zakoc vor juca împotriva unei alte formaţii din Turcia, VakifBank Istanbul.

UPDATE 21:15, Alba Blaj - Galatasaray 23-25, 25-17, 25-22, 24-20 - Dramatism la cote înalte. Echipa noastră a condus cu 24-17, dar Galata a câştigat trei puncte la rând. Time-out cerut de Zakoc.

UPDATE 21:09, Alba Blaj - Galatasaray 23-25, 25-17, 25-22, 20-13 - Echipa noastră a condus şi la nouă puncte, dar Galata încearcă să se agaţe de orice oportunitate pentru a rămâne în meci. Jocul elevelor lui Zakoc este entuziasmant pe alocuri.

UPDATE 21:04, Alba Blaj - Galatasaray 23-25, 25-17, 25-22, 16-11 - Fetele noastre sunt tot mai sigure pe ele şi sunt tot mai aproape de o performanţă uriaşă. Diferenţa maximă în al patrulea set, până acum.

UPDATE 20:57, Alba Blaj - Galatasaray 23-25, 25-17, 25-22, 9-6 - Echipa noastră încearcă să rupă echilibrul şi să ia o opţiune importantă pentru victorie şi calificarea în finală.

UPDATE 20:53, Alba Blaj - Galatasaray 23-25, 25-17, 25-22, 5-5 - Echipa noastră a condus cu 2-0 şi 3-1, dar nu s-a putut desprinde în acest început al setului 4.

UPDATE 20:45, Alba Blaj - Galatasaray 23-25, 25-17, 25-22 - Echipa noastră a reuşit să câştige dramatic şi setul al treilea şi e la un pas de o perfoemanţă istorică: prezenţa în finala Ligii Campionilor. A fost cel mai lung set de până acum, 33 de minute.

UPDATE 20:40, Alba Blaj - Galatasaray 23-25, 25-17, 20-18 - Turcoaicele au reuşit din nou să revină şi au egalat, dar nu pentru mult timp, pentru că fetele noastre au refăcut repede diferenţa de două puncte.

UPDATE 20:36, Alba Blaj - Galatasaray 23-25, 25-17, 17-15 - Momente tensionate, din cauza mai multor decizii ale arbitrilor, dar şi din cauza staff-ului turc, care reacţionează nervos şi întrerupe foarte des jocul.

UPDATE 20:27, Alba Blaj - Galatasaray 23-25, 25-17, 14-12 - Replică pe măsură a româncelor, care au luat la rândul lor trei puncte consecutive şi au şansa de a se desprinde la trei lungimi.

UPDATE 20:25, Alba Blaj - Galatasaray 23-25, 25-17, 11-12 - Echipa Cim-Bom a reuşit să întoarcă rezultatul în favoarea sa, după ce a câştigat trei puncte la rând.

UPDATE 20:20, Alba Blaj - Galatasaray 23-25, 25-17, 8-6 - pentru prima oară în acest set, una dintre echipe s-a desprins la două puncte. Din fericire, e vorba despre formaţia noastră.

UPDATE 20:15, Alba Blaj - Galatasaray 23-25, 25-17, 3-3 - Începutul setului al treilea stră sub semnul echilibrului până în acest moment. Fetele noastre au ratat şansa de a se desprinde la 4-2.

UPDATE 20:09, Alba Blaj - Galatasaray 23-25, 25-17 - Imediat după time-out-ul lui Zakoc, Alba Blaj a închis setul secund cu un punct superb şi a egalat scorul în această semifinală. 30 de minute a durat al doilea act al meciului, în care echipa noastră a controlat clar ostilităţile.

UPDATE 20:08, Alba Blaj - Galatasaray 23-25, 24-17 - Fetele noastre nu reuşesc încă să închidă setul, motiv pentru care Darko Zakoc nu a vrut să-şi asume riscuri şi a solicitat time-out.

UPDATE 20:05, Alba Blaj - Galatasaray 23-25, 23-13 - Diferenţa maximă înregistrată până acum în acest meci. Echipa noastră are 10 puncte în faţă şi domină autoritar în această perioadă.

UPDATE 20:02, Alba Blaj - Galatasaray 23-25, 19-13 - Fetele noastre sunt dezlănţuite în aceste momente. Câteva puncte spectaculoase le-au permis să se desprindă - sperăm noi - decisiv.

UPDATE 19:58, Alba Blaj - Galatasaray 23-25, 16-12 - Echipa lui Darko Zakoc joacă excelent şi se menţine la o distanţă importantă de adversara sa.

UPDATE 19:56, Alba Blaj - Galatasaray 23-25, 14-11 - Diferenţa rămâne constantă, în ciuda tentativelor Galatei de a reveni. Fetele noastre au reuşit să iasă excelent dintr-un moment dificil.

UPDATE 19:51, Alba Blaj - Galatasaray 23-25, 9-6 - Câteva servicii foarte bune ale lui Neslihan au permis echipei Cim-Bon să reducă diferenţa din setul al doilea.

UPDATE 19:48, Alba Blaj - Galatasaray 23-25, 8-2 - Lucrurile merg în continuare bine pentru echipa noastră în acest set secund, în care avantajul rămâne unul important.

UPDATE 19:42, Alba Blaj - Galatasaray 23-25, 6-1 - Fetele lui Zakoc au început excelent al doilea set şi au deja un avantaj de cinci puncte. A urmat, firesc, un time-out solicitat de Ataman Guneyligil.

UPDATE 19:37, Alba Blaj - Galatasaray 23-25 - Echipa din Turcia reuşeşte să câştige primul set, unul în care s-a aflat mereu la conducere, dar în care fetele noastre au rămas de fiecare dată aproape, până la final. 31 de minute a durat primul act al semifinalei.

UPDATE 19:32, Alba Blaj - Galatasaray 19-21 - Fetele lui Darko Zakoc au reuşit din nou să revină după ce au fost conduce la cinci puncte. Finalul primului set se anunţă extrem de strâns.

UPDATE 19:27, Alba Blaj - Galatasaray 16-18 - Echipa noastră reuşeşte să rămână în meci şi, după o perioadă bună, s-a apropiat la doar două puncte.

UPDATE 19:25, Alba Blaj - Galatasaray 12-17 - Turcoiacele s-au desprins la cinci puncte, diferenţa maximă din acest prim set.

UPDATE 19:20, Alba Blaj - Galatasaray 10-14 - O nouă serie bună a echipei turce i-a permis să se desprindă încă o dată la patru puncte. Un alt time-out solicitat de Zakoc.

UPDATE 19:17, Alba Blaj - Galatasaray 8-8 - Echipa noastră a revenit spectaculos în joc, cu patru puncte câştigate consecutiv.

UPDATE 19:14, Alba Blaj - Galatasaray 4-8 - După un început echilibrat, turcoaicele s-au desprins, datorită unor blocaje foarte bune. Time-out solicitat de Darko Zakoc.

UPDATE 19:09, Alba Blaj - Galatasaray 2-2 - Turcoaicele au început cu două puncte consecutive, dar echipa noastră a revenit şi au egalat. Ultimul punct a fost deci după proba video.

UPDATE 19:07 - A început meciul, cu Galatasaray la serviciu.

UPDATE: 18:40: În 20 de minute va începe și semifinala dintre Alba Blaj și Galatasaray, ÎN DIRECT la Digi Sport 2.

UPDATE 18:30 VakifBank - Conegliano 3-2. Campioana Turciei a câștigat cu 16-14 setul decisiv și este prima finalistă din Liga Campionilor. Punctul decisiv a fost acordat în urma arbitrajului video.

UPDATE 17:55 VakifBank - Conegliano 2-2. Italiencele au câștigat și setul patru, cu 25-15 și partida a intrat în decisiv.

UPDATE 17:35 VakifBank - Conegliano 2-1. Campioana Italiei a câștigat setul al treilea cu 25-17 și a redus din handicap.

UPDATE 17:00 VakifBank - Conegliano 2-0. Turcoaicele și-au adjudecat și actul secund, scor 25-21, și sunt la doar un set distanță de finala Ligii Campionilor.

UPDATE 16:28 VakifBank - Conegliano 1-0. Campioana Turciei a câştigat primul set cu 25-22.

UPDATE 15:57 Final Four-ul istoric de Liga Campionilor de la Bucureşti începe de la ora 16.00, cu prima semifinală, dintre deţinătoarea trofeului, VakifBank Istanbul, şi campioana Italiei, Imoco Volley Conegliano. Cele două reeditează finala competiţiei de anul trecut, câştigată cu 3-0 de la Treviso.

Mult a fost, puţin a rămas: Alba Blaj se pregăteşte să scrie istorie şi să se califice în finala Ligii Campionilor. Voleibalistele luptă cu favorita Galatasaray în direct la Digi Sport 2, sâmbătă, de la 19:00.

Alba Blaj poate deveni prima formaţie din România care câştigă Liga Campionilor la volei feminin. Pornite din urna a treia, sportivele nici măcar nu au trecute în contract prime pentru câştigarea trofeului; nimeni nu se aştepta să ajungă în Final Four!

"Nu avem presiune, putem să jucăm liber, asta este şi ideea mea. Cu mult risc, cu mult curaj", a spus Darko Zakoc, antrenor Alba Blaj.

Pentru un loc în finală, Alba Blaj se luptă cu Galatasaray. Vicecampioana Turciei are un buget de aproape patru ori mai mare decât reprezentanta României.

"Dacă noi suntem favoriţi? Nu, nu. Cine spune că Galatasaray este favorită se înşală", a declarat Ataman Güneyligil, antrenorul grupării cim-bom, completat de Neslihan Demir: "Sper să câştig acest trofeu şi să-mi închei cariera, să merg apoi la mare şi să îmi aduc aminte de ceea ce am făcut în volei. Cam aşa îmi planific viitorul, sper că aşa va fi".

Galatasaray a mai jucat într-un Final Four în urmă cu 5 ani, când l-a şi organizat, de altfel, dar nu a reuşit să treacă de semifinale.

Etichete:

,

,

,

,

,